open-index/open-wikipedia-markdown huggingface dataset:
Kiteen helluntaiseurakunta

**Kiteen helluntaiseurakunta** on Kiteellä toimiva helluntaiseurakunta. Seurakunta on perustettu vuonna 1952. Seurakunnan toimitilat sijaitsevat Kiteen keskustassa Koivulantiellä. Seurakunta kuuluu Suomen Helluntaikirkko-kirkkokuntaan. Kiteen helluntaiseurakuntaan kuului vuonna 2024 noin 110 jäsentä.

Seurakunnan toimintamuotoihin kuuluvat jumalanpalvelusten ja rukoustilaisuuksien lisäksi lapsi- ja nuorisotyö, diakonia ja lähetystyö. Seurakunta rakentaa rukoushuonetta Kesälahteen. Seurakunta tekee lähetystyötä yhdessä Pohjois-Karjalan muiden helluntaiseurakuntien kanssa maakunnallisen lähetysyhdistyksen koordinoimana.

## Historia
Kiteen helluntaiseurakunta on perustettu vuonna 1952. Seurakunta sai alkunsa paikkakunnalla sodan jälkeen liikkuneiden naisevankelistojen työn tuloksena. Seurakunnan kirkkorakennus on valmistunut vuonna 1964. Kirkkorakennuksen yhteydessä toimii myös kirpputori. Seurakunta on kokenut merkittävää kasvua 2020-luvulla erityisesti maahanmuuttajien ja ulkomaalaistaustaisen väestön piirissä. 

## Katso myös
* Luettelo Suomen helluntaiseurakunnista
* Helluntaiherätys Suomessa

## Lähteet
Jonathan Hilbert

**Jonathan Hilbert** (s. 21. huhtikuuta 1995) on saksalainen kilpakävelijä ja olympiamitalisti. Hän saavutti olympiahopeaa 50 kilometrin kävelyssä vuonna 2021 järjestetyissä Tokion olympialaisissa. Olympiahopean lisäksi Hilbert on voittanut Saksan mestaruuden 50 kilometrin kävelyssä vuonna 2021 ja 35 kilometrin kävelyssä 2025. Vuoden 2022 EM-kilpailuissa Münchenissä hän sijoittui 35 kilometrin kävelyssä viidenneksi.

Ennätyksikseen Hilbert on kävellyt 3 000 metrillä ajan 11.27,98 (2024), 5 000 metrillä 20.54,43 (2014), 10 kilometrillä 40.40 (2023), 20 kilometrillä 1.22.55 (2025), 30 kilometrillä 2.16.05 (2016), 35 kilometrillä 2.30.38 (2025) ja 50 kilometrillä 3.43.44 (2021).

## Lähteet
Florida A&M University

**Florida Agricultural and Mechanical University (FAMU)**, yleisesti **Florida A&M**, on julkinen yliopisto Yhdysvaltain Floridassa. Sen pääkampus sijaitsee Floridan pääkaupungissa Tallahasseessa, ja pääkampuksen lisäksi sillä on kampukset Orlandon ja Crestviewin kaupungeissa. Florida A&M on perinteisesti ollut etenkin afroamerikkalaisten oppilaitos. Se perustettiin vuonna 1887 nimellä *State Normal College for Colored Students*. Yliopiston aseman se sai vuonna 1953.

## Rehtorit
Seuraavat henkilöt ovat toimineet Florida A&M:n rehtoreina:

* 1887–1901: Thomas Desaille Tucker
* 1901–1923: Nathan B. Young
* 1923–1924: William A. Howard
* 1924–1944: John Robert Edward Lee
* 1944: J.B. Bragg
* 1944–1949: William H. Gray, Jr.
* 1949–1950: H. Manning Efferson
* 1950–1968: George W. Gore
* 1968–1977: Benjamin L. Perry, Jr.

* 1977–1985: Walter L. Smith
* 1985–2001: Frederick S. Humphries
* 2002: Henry Lewis III
* 2002–2004: Fred Gainous
* 2005–2007: Castell V. Bryant
* 2007–2012: James H. Ammons
* 2014–2016: Elmira Mangum
* 2017– : Larry Robinson

## Tiedekunnat, laitokset ja tutkinnot
Florida A&M:ssä voi suorittaa kandidaatintutkinnon (*Bachelor's degree*) 54 eri aineessa, maisterintutkinnon (*Master's degree*) 29 eri aineessa ja tohtorintutkinnon 12 eri aineessa. Lisäksi voi suorittaa *professional degreen* kolmessa aineessa.

Yliopistolla on 14 tiedekuntaa ja laitosta, jotka ovat:
*College of Agriculture and Food Sciences
*College of Education
*FAMU - FSU College of Engineering
*College of Law
*College of Pharmacy and Pharmaceutical Sciences, Institute of Public Health
*College of Social Sciences, Arts, and Humanities
*College of Science and Technology
*College of Science and Technology
*School of Allied Health Sciences
*School of Architecture and Engineering Technology
*School of Business and Industry
*School of the Environment
*School of Graduate Studies and Research
*School of Journalism and Graphic Communication
*School of Nursing

## Lähteet

## Aiheesta muualla
Mobiilitukiasema

**Mobiilitukiasema** tarkoittaa puhelimen Internet-yhteyden jakamista muiden liitettyjen tietokoneiden kanssa. Yhdistäminen voi tapahtua langattoman lähiverkon (Wi-Fi) tai Bluetoothin kautta tai fyysisesti kaapelilla, esimerkiksi USB:n kautta.

## Lähteet
Barbados kesäolympialaisissa 2024

**[[Barbados olympialaisissa|Barbados]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa neljä urheilijaa kolmessa eri urheilumuodossa. Joukkueen lippua avajaisissa kantoivat pikajuoksija Sada Williams ja uimari Jack Kirby.

## Joukkue
### Triathlon

Barbados sai triathloniin yhden maapaikan.

* Matthew Wright – miesten kilpailu

### Uinti

Barbados sai uintiin yhden maapaikan.

* Jack Kirby – miesten 100&nbsp;m vapaauinti

### Yleisurheilu

Barbados sai yleisurheiluun kaksi maapaikkaa.

* Tristan Evelyn – naisten 100&nbsp;m
* Sada Williams – naisten 400&nbsp;m

## Lähteet
Belize kesäolympialaisissa 2024

**[[Belize olympialaisissa|Belize]]** osallistuu **[[kesäolympialaiset 2024|kesäolympialaisiin 2024]]** Pariisissa. Maata edustaa vain yksi urheilija, pikajuoksija Shaun Gill, jolle olympialaiset ovat uran toiset.

## Joukkue
### Yleisurheilu

Belize sai yleisurheiluun yhden maapaikan.

* Shaun Gill – miesten 100&nbsp;m

## Lähteet
Vasa Svenska Lyceum

**Vasa Svenska Lyceum** oli Vaasassa vuosina 1870–1974 toiminut poikakoulu. Sen edeltäjä oli Vasa övningsskolas gymnasium, ja juuret juontuvat 1684 perustetuun Wasa trivialskolaniin. Koulu sai 1872 tilat vanhasta raatihuoneesta, vaikka Carl Axel Setterbergin piirustukset uudeksi koulutaloksi olivat jo valmiina. Kaksikerroksinen rakennus sai lisäkerroksen kun tilanpuute alkoi olla ilmeinen. Muuton yhteydessä yhdistettiin kimnaasi ja yläalkeiskoulu lyseoksi. Koulu jakautui 1883 klassiseksi ja reaalilyseoksi. Sortovuosien aikaan tuli venäjä pakolliseksi realilyseossa, klassisessa sen pakollisuus lykkääntyi vuosisadan vaihteeseen asti.

Vasa lyceum, sittemmin Vasa svenska lyceum, muodostettiin 1874 seitsenluokkaiseksi lyseoksi, ja opetuskieli oli ruotsi. Ensimmäinen rehtori oli J. O. I. Rancken. Koulun tiloissa toimii nykyisin Vasa övningsskolas gymnasium.

## Lähteet
Dawid Tomala

**Dawid Tomala** (s. 27. elokuuta 1989) on puolalainen kilpakävelijä ja olympiavoittaja. Hän voitti olympiakultaa 50 kilometrin kävelyssä vuonna 2021 järjestetyissä Tokion olympialaisissa. Olympiavoiton lisäksi Tomala on saavuttanut EM-kultaa alle 23-vuotiaiden EM-kilpailuista Ostravassa vuonna 2011. Kansallisen mestaruuden Tomala on voittanut eri matkoilla ulkoradoilla kuusi ja sisäradoilla seitsemän kertaa.

Ennätyksikseen Tomala on kävellyt 3 000 metrillä ajan 10.56,98 (2018), 5 000 metrillä 19.13,16 (2013), 10 kilometrillä 40.11 (2013), 20 kilometrillä 1.20.30 (2013), 35 kilometrillä 2.30.47 (2022) ja 50 kilometrillä 3.49.23 (2021).

## Lähteet
Paul Skenes

**Paul David Skenes** (s. 29. toukokuuta 2002 Fullerton, Kalifornia) on yhdysvaltalainen baseballpelaaja, pelipaikaltaan syöttäjä, joka pelaa Major League Baseball (MLB) -sarjan Pittsburgh Piratesissa. Skenes oli MLB:n varaustilaisuuden ykkösvaraus vuonna 2023, kun hänet varattiin Piratesiin. Hän pelasi yliopistossa Yhdysvaltain ilmavoimien akatemian ja Louisianan osavaltionyliopiston (LSU) joukkueissa.

Skenes pelasi high schoolissa syöttäjän lisäksi myös muita pelipaikkoja eli hän oli niin sanottu kaksisuuntainen pelaaja. Yliopistossa Yhdysvaltain ilmavoimien akatemian joukkueessa hän voitti toisena vuotenaan parhaalle kaksisuuntaiselle pelaajalle annettavan John Olerud -palkinnon. Hän siirtyi LSU:hun pelaamaan toisen vuotensa jälkeen ja voitti siellä yliopistotason World Seriesin; hänet nimettiin turnauksen parhaaksi pelaajaksi.

Skenes oli MLB:n varaustilaisuuden 2023 odotetuimpia lupauksia ja häntä pidettiin parhaimpana syöttäjälupauksena sitten Stephen Strasburgin. Hänet valittiin varaustilaisuuden ensimmäisenä pelaajana Pittsburgh Piratesiin, minkä jälkeen hän sai ennätyksellisen 9,2 miljoonan dollarin allekirjoitusbonuksen.

Skenes pelasi ensimmäisen kerran MLB:ssä kaudella 2024, kun hän teki debyyttinsä toukokuussa Chicago Cubsia vastaan. Hänet valittiin tulokaskautenaan un.

## Lähteet

## Aiheesta muualla
* Paul Skenes Baseball-Reference.comissa
Bligny (Aube)

**Bligny** on kunta Ranskassa Auben departementissa Grand Estin alueella. Se sijaitsee Landionjoen varrella, noin 14 kilometriä Bar-sur-Auben kaupungista lounaaseen.

Kunnassa on kaksi linnaa sekä vanha lasitehdas, joka oli toiminnassa vuosina 1778-1875. Saint-Symphorien kirkko on kokonaan rakennettu 1700-luvun lopussa. Kirkko on ulkoapäin vaatimattoman näköinen, mutta sen 1800-luvulla tehty sisustus on näyttävä.

Toinen kunnan linnoista, Château de Bligny, on rakennettu vuonna 1773 feodaalisen linnan raunioiden päälle. Keskiaikaisesta Ludvig XIII:n tyylisestä linnasta on nykyään jäljellä vain etuovi, jossa on hienoksi veistetyt rypäle- ja viiniköynnösaiheet. Siipi ja torni lisättiin 1800-luvulla. Linna toimii tällä hetkellä samppanjatalona.

## Lähteet

## Aiheesta muualla
Bligny

**Bligny** voi tarkoittaa seuraavia:

* Bligny, kunta Auben departementissa Ranskassa
* Bligny, kunta Marnen departementissa Ranskassa
* Bligny-lès-Beaune, kunta Côte-d'Orin departementissa Ranskassa
* Bligny-le-Sec, kunta Côte-d'Orin departementissa Ranskassa
* Bligny-sur-Ouche, kunta Côte-d'Orin departementissa Ranskassa
Emmi Valtonen

**Emmi Ilona** **Valtonen** (s. 5. helmikuuta 2003 Turku) on suomalainen seitsenottelija. Hän edustaa Turun Urheiluliittoa ja hänen valmentajansa on Nadja Casadei.

Hän voitti vuoden 2024 Kalevan kisoissa Suomen mestaruuden ennätyspisteillään 5426. Lisäksi hän oli vuoden 2023 Kalevan kisoissa kolmas. Sisäratojen SM-kilpailuissa hän on saavuttanut viisiottelussa hopeaa 2024 ja pronssia 2025. 22-vuotiaiden viisiottelussa Valtonen on voittanut hallimestaruuden kahdesti. Viestijuoksun SM-kilpailuissa hän on saavuttanut 4&nbsp;000&nbsp;metrin viestissä pronssia 2023.

Hän on pelannut aikaisemmin myös koripalloa. Hänet palkittiin vuonna 2019 vuoden koululiikkujana.

## Lähteet
Luettelo Pohjois-Amerikan suurimmista metropolialueista

Luettelo **[[Pohjois-Amerikka|Pohjois-Amerik]]<nowiki/>an suurimmista [[metropolialue]]<nowiki/>ista**. Luettelossa on myös huomioitu hallinnollisen alueen tiedot. 

## Luettelo

## Lähteet
Lakiakangas

**Lakiakangas** voi viitata seuraaviin asiohin:
*Lakiakangas, metsäalue Haminassa
**Lakiakangas, mahdollinen muinaisjäännös Haminassa
*Lakiakangas, metsäalue Isojoella
**Lakiakangas 1 ja 2, tuulivoimapuisto Isojoella ja Kristiinankaupungissa
**Lakiakangas 3, tuulivoimapuisto Isojoella ja Kristiinankaupungissa
*Lakiakangas, metsäalue Kankaanpäässä
*Lakiakangas, metsäalue Kotkassa
*Lakiakangas, metsäalue Kouvolassa
*Lakiakangas, kohouma Kouvolassa
*Lakiakangas, metsäalue Kuortaneella
*Lakiakangas, kaksi metsäaluetta Luumäellä
*Lakiakangas, metsäalue Ruokolahdella

## Lähteet
*Haku Kansalaisen karttapaikasta
Chelsea Hammond

**Chelsea Hammond** (s. 2. elokuuta 1983) on jamaikalainen pituushyppääjä ja olympiamitalisti. Hän saavutti pituushypyn pronssia Pekingin olympialaisissa vuonna 2008. Alun perin Hammond sijoittui pituuskilpailun neljänneksi, mutta nousi pronssille Tatjana Lebedevan jäätyä kiinni kiellettyjen aineiden käytöstä ja menetettyä mitalinsa vuonna 2018.

Olympiapronssin lisäksi Hammond on saavuttanut kaksi kultaa Jamaikan mestaruuskilpailuissa. Ennätyksekseen hän on hypännyt tuloksen 679cm vuonna 2008.

## Lähteet
Vestfossen

**Vestfossen** on taajama Øvre Eikerin kunnassa Buskerudin läänissä Norjassa. Taajaman pinta-ala on 2,3 neliökilometriä ja asukasluku 3&nbsp;216 vuonna 2023. Vestfossen sijaitsee samannimisen kosken luona, ja siellä on aikaisemmin ollut paperiteollisuutta. Nykyisinkin kosken avulla tuotetaan sähköä.

## Kuvia

Vestfossen stasjon TRS 061106 009.jpg|Rautatieasema
Vestfossen-Kunstlaboratorium-d9195.jpg|Vanhoja tehdasrakennuksia, jotka on muutettu kulttuuritiloiksi


## Lähteet

## Aiheesta muualla
Ormåsen

**Ormåsen** on taajama Øvre Eikerin kunnassa Buskerudin läänissä Norjassa. Taajaman pinta-ala on 0,8 neliökilometriä ja asukasluku 1&nbsp;996 vuonna 2023. Ormåsenin lähellä sijaitsee entinen kuparikaivos.

## Lähteet

## Aiheesta muualla
Skotselv

**Skotselv** on taajama pääosin Øvre Eikerin kunnassa Buskerudin läänissä Norjassa. Taajaman pinta-ala on 0,8 neliökilometriä ja asukasluku 752 vuonna 2023. Pieni osa taajamasta ulottuu Modumiin, jonka puolella asuu noin 0,5 prosenttia Skotselvin asukkaista. Skotselvissä on ollut aikaisemmin muun muassa sahalaitos, rautatehdas ja selluloosateollisuutta.

## Lähteet

## Aiheesta muualla
Luettelo Oseanian suurimmista metropolialueista

Tämä on **luettelo [[Oseania]]n suurimmista [[metropolialue]]ista.** Luettelossa on otettu huomioon myös kaksoiskaupungit, jotka sijaitsevat kahden valtion alueella.

## Luettelo

## Lähteet
Fiskumin vanha kirkko

**Fiskumin vanha kirkko** () on Øvre Eikerin kunnassa Buskerudin läänissä Norjassa sijaitseva kivinen pitkäkirkko 1200-luvulta.
## Kuvia

Fiskum gamle kirke T064 01 0011.jpg|Kirkko sisältä

## Lähteet

## Aiheesta muualla
Haugin kirkko (Øvre Eiker)

**Haugin kirkko** () on Øvre Eikerin kunnassa Buskerudin läänissä Norjassa sijaitseva kivinen pitkäkirkko 1100-luvulta.
## Kuvia

Haug kirke Hokksund T063 01 0097.jpg|Kirkko sisältä

## Lähteet

## Aiheesta muualla
Haugin kirkko

**Haugin kirkko** voi tarkoittaa seuraavia:

* Haugin kirkko, kirkko Ringeriken kunnassa Norjassa
* Haugin kirkko, kirkko Øvre Eikerin kunnassa Norjassa
Bakken kirkko (Øvre Eiker)

**Bakken kirkko** () on Øvre Eikerin kunnassa Buskerudin läänissä Norjassa sijaitseva puinen pitkäkirkko vuodelta 1883.
## Kuvia

Bakke kirke mot orgelet T063 01 0119G.jpg|Kirkko sisältä

## Lähteet

## Aiheesta muualla
Johannes Nefastos

**Johannes Nefastos** (oikealta nimeltään *Johannes Laine*) on suomalainen satanisti, uskontotieteilijä, laulujen sanoittaja ja esoteerinen kirjailija. Häntä on tiedotusvälineissä kuvailtu maan tunnetuimmaksi satanistiksi, satanismin suomalaisiksi kasvoiksi ja jopa "valtakunnansatanistiksi".

Nefastos kiinnostui satanismista vuosituhannen vaihteessa. Hän on kertonut Saatanaa kohtaan tuntemansa mielenkiinnon nousseen pahan ongelman herättämistä kysymyksistä. Nefastos toimi aikoinaan teosofisessa liikkeessä, mutta suhtautui kielteisesti muun muassa teosofian uskomukseen seksuaalisuuden vaikutuksesta ihmisen henkistä kehitystä estävänä tekijänä. Nefastos ehdotti teosofisen liikkeen sisälle satanismiin erikoistuneen loosin perustamista, mutta tähän ei suostuttu. Nefastoksen lähdettyä teosofisesta liikkeestä perustettiin vuonna 2006 satanistinen Azazelin Tähti -järjestö. Helena Blavatskyn ajattelun vaikutus pysyi kuitenkin vahvana Nefastoksen maailmankuvassa.

Nefastos on toiminut myös black metal -musiikin parissa ja kirjoittanut sanoituksia lukuisille yhtyeille. Näiden joukossa ovat olleet Baptism, Saturnian Mist ja Kyy.

## Näkemyksiä
Nefastos pitää Saatanaa syvällisen viisauden edustajana ja hylkää perinteiset kristilliset käsitykset Saatanasta absoluuttisen pahuuden ilmentymänä. Hänen mukaansa elämä on pyhä ja rituaalinen.

Nefastos pitää Jeesusta suurena kapinallisena ja näin tavallaan satanistisena hahmona, joka käsitti Jumalan totutusta poikenneella tavalla. Nuorena häneen teki vaikutuksen Vuorisaarna. Keskeinen satanistinen hahmo Nefastokselle on Azazel. Nefastos suhtautuu kriittisesti ajatukseen puhtaasti hyväksi väitetystä Jumalasta, jonka ei katsota olevan vastuussa maailman pahuudesta. Nefastos katsoo Azazelin Tähti -liikkeen aatteellisen pohjan olevan rakkaudellisuudessa ja totuudellisuudessa. Hän on kritisoinut tiedotusvälineitä ja järjestäytynyttä uskontoa huonon maineen luomisesta satanismille vailla todellisuuspohjaa.

Nefastos on usein viitannut Raamattuun ja kristinuskon symboliikkaan, joita hän sanojensa mukaan tulkitsee totutusta poikkeavasta näkökulmasta. Hänen rituaaleihinsa kuuluvat rukoukset alttarilla ja henkiset harjoitteet. Nefastos kannattaa ihmisistä itsestään kumpuavaa sisäistä muutosta, joka hänen mukaansa voisi tehdä maailmasta "merkityksellisemmän, kauniimman ja pyhemmän" paikan. Saatanan aseman korostamista Jumalan sijaan Nefastos on perustellut sillä käsityksellään, ettei Jumala ole pystynyt hoitamaan maailman ongelmia kuntoon.

## Kirjat ja käsittely julkisuudessa
Nefastoksen kirjoituksia on julkaistu runsaasti Viides Askel -pienkustantamon kautta. Kirjoissaan Nefastos on käsitellyt okkultismia ja magiaa. Vuodelta 2012 on hänen kirjansa *Fosforos*, joka on tutkielma Saatanan olemuksesta ja okkultismin filosofiasta.

Nefastos esiintyi Sami Kettusen black metal -kulttuuria dokumentoivassa elokuvassa *[[Loputon Gehennan liekki]]* (2011). Hän on tehnyt esiintymisiä myös muun muassa Arman Alizadin ja Perttu Häkkisen ohjelmissa.

## Lähteet
John B. Kendrick

**John Benjamin Kendrick** (6. syyskuuta 1857 – 3. marraskuuta 1933) oli yhdysvaltalainen demokraattipoliitikko ja karjankasvattaja, joka toimi Wyomingin kuvernöörinä vuosina 1915–1917 ja senaattorina vuodesta 1917 aina kuolemaansa vuonna 1933 asti.

## Lähteet
Unto Others

**Unto Others** on Yhdysvaltojen Portlandista kotoisin oleva vuonna 2017 perustettu rock-yhtye, jonka laulaja-kitaristi Gabriel Franco perusti edellisen yhtyeensä hajottua. Yhtyeen nimi oli alun perin Idle Hands (*suom.* Toimettomat Kädet) joka jouduttiin kuitenkin vaihtamaan vuonna 2020 saman nimen ollessa tavaramerkki jo vuodesta 2014. Yhtyeen tyyli on sekoitus heavy metalia, goottirockia, new wavea sekä post-punkia. Yhtyeeseen kuuluu laulaja-kitaristi Gabriel Francon lisäksi kitaristi Sebastian Silva, basisti Brandon Hill sekä rumpali Colin Vranizan. Vaikka monesti yhtyeen suurimman vaikuttajan luullaan olevan yhdysvaltalainen goottimetallin kulmakivi Type O Negative niin näin ei kuitenkaan ole. Gabriel Franco on nimennyt heidän suurimmiksi vaikuttajiksi mm. Journeyn, Iron Maidenin, Cradle of Filthin, Scorpionsin, Blink-182:n ja Rushin. Yhtyeen tunnetuimpia kappaleita ovat muun muassa .

Yhtye on julkaissut kolme albumia. Vuonna 2019 julkaistu *Mana*, vuonna 2021 julkaistu *Strength*, sekä viimeisin vuonna 2025 julkaistu *Never, Neverland*. Näiden lisäksi yhtye on julkaissut viisi EP:tä, sekä yhdeksän singleä. Kolmannen levyn on tuottanut Tom Dalgety (mm. Ghost ja The Cult). Uudella levyllä kuullaan aiemmilta levyiltä poiketen basisti Brandon Hillin taustalauluja sekä yhtyeen muiden jäsenten kirjoittamia tekstejä. Aiemmin sanoitukset on hoitanut yhtyeen laulaja-kitaristi Gabriel Franco. Hän kuitenkin kertoi haastattelussa palaneensa loppuun kahden ensimmäisen albumin jälkeen ja halunneensa antaa muillekin yhtyeen jäsenille mahdollisuuden vaikuttaa kappaleiden rakenteisiin sekä sanoituksiin, ja lopputulos on Francon mukaan *parasta mitä olemme koskaan tehneet*

Unto Othersia on kuvailtu yhtyeiden kuten Type O Negative ja The Sisters of Mercy seuraajaksi.

Unto Others on esiintynyt Suomessa kolme kertaa. Vuonna 2022 Helsingin jäähallissa yhdessä Arch Enemyn, Behemothin ja Carcassin kanssa, Tampereen Olympia-korttelissa 10. helmikuuta 2025 ja Helsingin Kulttuuritehdas Korjaamolla 11. helmikuuta 2025 yhdessä Green Lungin ja Satan's Satyrsin kanssa.

## Lähteet
Martinius Stenshorne

**Martinius Stenshorne** (s. 2. helmikuuta 2006 Hokksund) on norjalainen autourheilija. Hän aloitti kartingin parissa noin nelivuotiaana ja kilpaili Formula 4 -luokassa vuonna 2022, ensin Arabiemiraattien ja sitten Italian sarjassa. Jälkimmäisessä hän sijoittui mestaruustaistossa seitsemänneksi saavuttaen kaksi kolmossijaa. Vuonna 2023 hän kilpaili Formula Regional European Championship -sarjassa, jossa hän voitti useita kilpailuja ja johti pitkään pistetaulukkoa. Vuonna 2024 hän siirtyy Formula 3 -luokkaan Hitech Racing -tallin kuljettajaksi. Häntä pidetään yhtenä Norjan lupaavimmista nuorista formulakuljettajista. Stenshorne valittiin vuonna 2024 McLarenin kuljettajakoulutusohjelmaan.
## Lähteet

## Aiheesta muualla

* FIA F3 -sivusto
Vestfossenin kirkko

**Vetsfossenin kirkko** () on Øvre Eikerin kunnassa Buskerudin läänissä Norjassa sijaitseva tiilinen pitkäkirkko vuodelta 2010.
## Lähteet

## Aiheesta muualla
Pentti Nissinen

**Pentti Nissinen** (12. elokuuta 1950 Helsinki - 12. heinäkuuta 2015 Vantaa) oli suomalainen valokuvaaja. Hän työskenteli Ilta-Sanomille ja aloitti uransa Lehtikuvassa filminkehittäjänä. Nissinen oppi kuvaamista Ensio Ilmoselta. Nissinen toimi Ilta-Sanomien kuvaajana vuodesta 1975 vuoteen 2009. Nissinen sai vuonna 2008 Suomen Valkoisen Ruusun I luokan mitalin.

## Lähteet
Adnan Dibrani

**Adnan Dibrani** (s. 12. helmikuuta 1985 Mitrovice, Jugoslavia) on ruotsalainen poliitikko. Dibrani edustaa Ruotsin sosiaalidemokraattista työväenpuoluetta. Dibrani on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Alice Teodorescu Måwe

**Alice Teodorescu Måwe** (s. 2. toukokuuta 1984 Bukarest, Romania) on ruotsalainen poliitikko. Teodorescu Måwe edustaa kristillisdemokraatteja. Teodorescu Måwe on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa keskusta-oikeistolaista EPP-ryhmää.

## Lähteet

## Aiheesta muualla

*
Sigfrid Friis

**Sigfrid Friis** (s. 20. lokakuuta 1994 Hillerød, Tanska) on tanskalainen poliitikko. Friis edustaa Radikaali Venstre-puoluetta. Friis on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Uudistuva Eurooppa -ryhmää.

## Lähteet

## Aiheesta muualla

*
Rasmus Nordqvist

**Rasmus Nordqvist** (s. 18. heinäkuuta 1975 Kööpenhamina, Tanska) on tanskalainen poliitikko. Nordqvist edustaa sosialistista kansanpuoluetta. Nordqvist on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.

## Lähteet

## Aiheesta muualla

*
Kristoffer Storm

**Kristoffer Storm** (s. 26. tammikuuta 1989 Hillerød, Tanska) on tanskalainen poliitikko. Storm edustaa Tanskademokraatit-puoluetta. Storm on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa konservatiivien ja reformistien ryhmää.

## Lähteet

## Aiheesta muualla

*
Tuure Himanka

**Tuure-Erkki Himanka** (15. helmikuuta 1942 Kokkola – 9. syyskuuta 2023 Kuopio) oli suomalainen näyttelijä, joka teki pitkän uran Kuopion kaupunginteatterissa ja näytteli sitä ennen ainakin Oulun kaupunginteatterissa ja Varkauden Teatterissa. 

Himanka opiskeli Teatterikoulussa 1960-luvun puolivälissä. Hän oli syksyllä 1965 mukana Suomen Kansallisteatterin produktiossa *Jean Paul Marat'n vainoaminen ja murha Charentonin mielisairaalan potilaiden näyttelijäryhmän esittämänä herra de Saden johdolla*.

Kuopion kaupunginteatterissa Himanka oli mukana muun muassa vuoden 1978 kevätkauden 75-vuotisjuhlanäytännössä, Minna Canthin *[[Työmiehen vaimo]]ssa*, sekä syksyllä 1987 ensi-iltansa saaneessa 400-luvun taitteen intialaisen runoilijan Kālidāsan näytelmässä *Sakuntala*, jonka ohjasi Maya Tångeberg-Grischin. Himangan myöhäisvuosien rooleja Kuopiossa olivat muun muassa *[[Kullervo (Kiven näytelmä)|Kullervon]]* isä Kalervo (2002), *[[Kirsikkapuisto]]n* Boris Borisovits Simeonov-Pistsik (2003) ja *[[Niskavuoren Heta (näytelmä)|Niskavuoren Hetan]]* rovasti (2005). Hän esiintyy myös Yleisradion 1960-luvun loppupuolen kuunnelmasarjassa *[[Tuntematon sotilas (radiokuunnelma)|Tuntematon sotilas]]*.

Himanka esiintyi television draamasarjassa *Oman onnensa seppä* (MTV 1978) ja Pekka Parikan minisarjan *Suomalaisia tunnustuksia* (MTV 1982) aloitusjaksossa. Hän näytteli pääosaa  tv-elokuvassa *Paratiisin kahleissa* (1989), toista pääosaa ydinvoimaonnettomuudesta kertovassa mustassa televisiokomediassa *Kenttähartaus* (Yle TV2 1982) ja metsänhoitaja Tapio Huuskosta Ere Kokkosen elokuvassa *[[Elämä lyhyt, Rytkönen pitkä]]* (1996).

## Lähteet

## Aiheesta muualla
*
Per Clausen

**Per Clausen** (s. 20. helmikuuta 1955 Kongsvinger, Tanska) on tanskalainen poliitikko. Clausen edustaa Yhtenäisyyslistaa. Clausen on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa vasemmistoryhmää.

## Lähteet

## Aiheesta muualla

*
Anne Elisabet Jensen

**Anne Elisabet Jensen** (s. 17. elokuuta 1951 Kalundborg, Tanska) on tanskalainen poliitikko. Jensen edustaa Venstre-puoluetta. Jensen on toiminut Euroopan parlamentin jäsenenä vuosina 1999–2014. Hän edusti Euroopan parlamentissa Euroopan liberaalidemokraattien liiton ryhmää.

## Lähteet

## Aiheesta muualla
*
Karin Riis-Jørgensen

**Karin Riis-Jørgensen** (s. 7. marraskuuta 1952 Odense, Tanska) on tanskalainen poliitikko. Riis-Jørgensen edustaa Venstre-puoluetta. Riis-Jørgensen on toiminut Euroopan parlamentin jäsenenä vuosina 1994–2009. Hän edusti Euroopan parlamentissa Euroopan liberaalidemokraattien liiton ryhmää.

## Lähteet

## Aiheesta muualla
*
Niels Busk

**Niels Busk** (s. 2. elokuuta 1942 Vadum, Tanska) on tanskalainen poliitikko. Busk edustaa Venstre-puoluetta. Busk on toiminut Euroopan parlamentin jäsenenä vuosina 1999–2009. Hän edusti Euroopan parlamentissa Euroopan liberaalidemokraattien liiton ryhmää.

## Lähteet

## Aiheesta muualla
*
Baroville

**Baroville** on kunta Ranskassa Auben departementissa Grand Estin alueella. Se sijaitsee noin viisi kilometriä Bar-sur-Auben kaupungista lounaaseen.

Barovillen kirkko on omistettu Saint-Étiennelle, ja sen alkuperä juontaa juurensa 1100-luvulle. Kirkon viisisivuinen apsis on peräiin tältä ajalta. Sen jälleenrakennus 1700-luvulla antoi rakennukselle nykyisen suorakaiteisen muodon.

Baroville kuuluu samppanjan tuotantoalueeseen. Siellä toimii useita samppanjataloja, kuten vuodesta 1910 lähtien toiminut Jean Mallet Champagne.

## Lähteet

## Aiheesta muualla
Ole Sørensen

**Ole Sørensen** (s. 16. lokakuuta 1968 Rudkøbing, Tanska) on tanskalainen poliitikko. Sørensen edustaa Venstre-puoluetta. Sørensen on toiminut Euroopan parlamentin jäsenenä vuosina 2001–2004. Hän edusti Euroopan parlamentissa Euroopan liberaalidemokraattien liiton ryhmää.

## Lähteet

## Aiheesta muualla
*
Maarit Teuronen

**Maarit Teuronen** (s. 1974) on suomalainen nyrkkeilyvalmentaja ja entinen nyrkkeilijä. Hän saavutti kilpaurallaan kaksi EM-pronssia ja kahdeksan Suomen mestaruutta.

Tampereen Voimailuseuraa koko uransa edustanut Teuronen aloitti nyrkkeilyn vuonna 1993 ja voitti ensimmäisen SM-kultansa 1995. Viimeisen Suomen mestaruutensa hän voitti 2008. EM-pronssia Teuronen saavutti 2005 Tönsbergissä ja 2006 Varsovassa.

Kilpauransa jälkeen Teuronen on valmentanut muun muassa kaksinkertaista olympiamitalistia Mira Potkosta ja EM-mitalisti Elina Gustafssonia sekä Pihla Kaivo-ojaa, Emma Jokiahoa ja Vilma Viitasta.

Helmikuussa 2025 Teuronen valittiin Suomen Nyrkkeilyliiton olympiavalmentajaksi.

## Lähteet
Peter Kofod

**Peter Kofod** (s. 27. helmikuuta 1990 Bornholm, Tanska) on tanskalainen poliitikko. Kofod edustaa Tanskan kansanpuoluetta. Kofod on toiminut Euroopan parlamentin jäsenenä vuosina 2019–2022. Hän edusti Euroopan parlamentissa Identiteetti ja demokratia -ryhmää.

## Lähteet

## Aiheesta muualla

*
Jens Rohde

**Jens Rohde** (s. 18. huhtikuuta 1970 Holstebro, Tanska) on tanskalainen poliitikko. Rohde edustaa Radikaali Venstre-puoluetta. Rohde on toiminut Euroopan parlamentin jäsenenä vuosina 2009–2019. Hän edusti Euroopan parlamentissa Euroopan liberaalidemokraattien liiton ryhmää.

## Lähteet

## Aiheesta muualla

*
Ole Andreasen

**Ole Andreasen** (s. 30. heinäkuuta 1939 Frederiksberg, Tanska) on tanskalainen poliitikko. Andreasen edustaa Venstre-puoluetta. Andreasen on toiminut Euroopan parlamentin jäsenenä vuosina 1999–2004. Hän edusti Euroopan parlamentissa Euroopan liberaalidemokraattien liiton ryhmää.

## Lähteet

## Aiheesta muualla
*
Ole Christensen

**Ole Christensen** (s. 7. toukokuuta 1955 Pandrup, Tanska) on tanskalainen poliitikko. Christensen edustaa Sosiaalidemokraattista puoluetta. Christensen on toiminut Euroopan parlamentin jäsenenä vuosina 2004–2019. Hän edusti Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Britta Thomsen

**Britta Thomsen** (s. 23. tammikuuta 1954 Aalborg, Tanska) on tanskalainen poliitikko. Thomsen edustaa Sosiaalidemokraattista puoluetta. Thomsen on toiminut Euroopan parlamentin jäsenenä vuosina 2004–2014. Hän edusti Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Claus Larsen-Jensen

**Claus Larsen-Jensen** (s. 9. toukokuuta 1953 Kööpenhamina, Tanska) on tanskalainen poliitikko. Larsen-Jensen edustaa Sosiaalidemokraattista puoluetta. Larsen-Jensen on toiminut Euroopan parlamentin jäsenenä vuosina 2013–2014. Hän edusti Euroopan parlamentissa sosialistien ja demokraattien ryhmää.

## Lähteet

## Aiheesta muualla

*
Kirsten Jensen

**Kirsten Jensen** (s. 11. maaliskuuta 1961 Esbønderup, Tanska) on tanskalainen poliitikko. Jensen edustaa Sosiaalidemokraattista puoluetta. Jensen on toiminut Euroopan parlamentin jäsenenä vuosina 1989–1999. Hän edusti Euroopan parlamentissa sosialistien ja demokraattien ryhmää.

## Lähteet

## Aiheesta muualla
*
Tanska kesäolympialaisissa 1896

**[[Tanska]]** osallistui **[[Kesäolympialaiset 1896|Ateenan olympialaisiin 1896]]** kolmen urheilijan joukkueella. Joukkieen muodostivat Viggo Jensen, Eugen Schmidt ja Holger Nielsen. Viggo Jensen saavutti kultaa kahden käden painonnostossa, ja hopeaa yhden käden painonnostossa. Vapaakiväärin moniasentokilpailussa hän saavutti pronssia. Holger Nielsen saavutti hopeaa vapaapistoolissa ja pronssia olympiapistoolissa ja miekkailun säiläkilpailussa. Eugen Schmidt ei saavuttanut mitalisijoja.

## Lähteet
Armas Sikanen

**Armas Eemil Sikanen** (22. heinäkuuta 1894 – 23. tammikuuta 1968) oli suomalainen kauppias ja kestävyysuimari.

37-vuotias savonlinnalainen kauppias Armas Sikanen ui 28. heinäkuuta 1931 Punkasalmelta Savonlinnaan 44–45 kilometrin pituisen matkan ajassa 20 tuntia 15 minuuttia. Hän lähti Punkasalmelta kello 1 aikaan yöllä ja oli perillä Savonlinnan satamassa kello 21.15 illalla. Matkalla Sikasta seurasi veneellä kolme miestä, jotka aina välillä antoivat hänelle lämmintä kananmunilla suurustettua lihalientä ja teetä. Matkan aikana Sikaselle tuottivat vaikeuksia salmien kylmät virtapaikat, joissa vesi oli noin 3 astetta kylmempää kuin muualla. Sikanen oli uintia varten voidellut ruumiinsa vaseliinin ja autoöljyn seoksella. Hän käytti kilometriä kohden keskimäärin 27 minuuttia. Sikanen löi Matti Hämäläisen 1927 tekemän pituusuintiennätyksen kun tämä ui Laatokalla Valamosta Sortavalaan 40–42 kilometrin matkan ajassa 26 tuntia 20 minuuttia. Sikanen oli kesällä 1930 yrittänyt uida Punkasalmelta Savonlinnaan mutta hän joutui silloin keskeyttämään  uituaan 31 kilometriä. Sikanen oli aiemminkin nuorempana tehnyt pidempiä uintimatkoja uiden 10–15 kilometrin matkoja.

Sikanen yritti 31. heinäkuuta 1932 uida Suomenlahden yli Virosta Suomeen, mutta hän joutui silloin keskeyttämään uintinsa kovan merenkäynnin vuoksi uituaan seitsemässä ja puolessa tunnissa noin 20 kilometrin matkan.

Sikanen yritti uudelleen heinäkuun lopulla 1934 uida Suomenlahden yli Tallinnasta Porkkalaan mutta hän joutui keskeyttämään uintiyrityksen jäätävän kylmän kuusiasteisen veden takia yritettyään lähteä matkalle useita kertoja.

## Lähteet
Albert Ritchie

**Albert Cabell Ritchie** (29. elokuuta 1876 - 24. helmikuuta 1936) oli Yhdysvaltalainen demokraattipoliitikko ja lakimies, joka toimi Marylandin 49. kuvernöörinä vuosina 1920 - 1935. Vuosina 1920 ja 1932 Ritchie pyrki demokraattien presidenttiehdokkaaksi muttei tullut valituksi  .

## Lähteet
Hjalmar Stenström

**Uno Hjalmar Stenström** (22. kesäkuuta 1894 Porvoo – 29. toukokuuta 1980 Helsinki) oli suomalainen yleisurheilija. Hän edusti Porvoon Akillesta. Stenström saavutti vuoden 1919 Kalevan kisoissa pronssia viisiottelussa ja oli kuudes 100 metrillä. Vuoden 1916 Kalevan kisoissa hän sijoittui viisiottelussa neljänneksi.

Stenströmin aiempia seuroja olivat Porvoon Työväen Voimistelu- ja Urheiluseura Weikot ja Helsingin Kisa-Veikot. Urheilun kandidaattiarvon Stenström saavutti Iisalmessa järjestetyissä yleisurheilukisoissa vuonna 1913. Akilleksen ansiomerkin Stenström sai vuonna 1937 toimittuaan seurassa 20 vuotta. Stenström on haudattu Porvooseen Näsinmäen hautausmaalle.

## Henkilökohtaiset ennätykset

## Lähteet
Fiskarsin kartano

**Fiskarsin kartano** on vanha kivitalo Fiskarsin kylässä Raaseporin kaupungissa. Se on Fiskarsin ruukin päärakennus joka tunnetaan paremmin nimellä "stenhuset" (suom. Kivitalo). Se on toiminut tehtaanjohtajan kotina ja on nyt Fiskars-yhtiön edustuskäytössä.

Kartano on rakennettu vuosina 1816–1822, mutta se on peruskorjattu muutamaan otteeseen. Alun perin se toimi asuntona ja ruukin hallituksellisena keskuksena. Aivan alkuperäiset suunnitelmat oli Pehr Granstedtin laatimia, piirustuksia täydensi Charles Bassi ja suunnitteluun osallistui myös C.L Engel.

Museoviraston valtakunnallisesti merkittävien rakennettujen kulttuuriympäristöjen arvion mukaan Fiskarsin ruukinkartano on Suomen maaseudun merkittävimpiä empirerakennuksia.

## Lähteet

## Aiheesta muualla
* https://hurmioitunut.blogspot.com/2022/08/fiskarsin-ruukki.html
Gabriel Franco

**Gabriel  Franco** on yhdysvaltalainen muusikko ja Unto Others-rockyhtyeen laulaja-kitaristi sekä pääasiallinen sanoittaja. Franco perusti Unto Othersin vuonna 2017 nimellä Idle Hands (*suom.* Toimettomat Kädet), kunnes vuonna 2020 se jouduttiin vaihtamaan nykyiseen muotoonsa tavaramerkkisekaannusten vuoksi. Francon aiempi yhtye toimi nimellä Spellcaster, jossa hän soitti bassoa. Yhtye kuitenkin hajosi vuonna 2017. Franco perusti Idle Handsin Spellcaster-yhtyeen kitaristi Sebastian Silvan kanssa. Myöhemmin yhtyeeseen liittyi basistiksi Brandon Hill ja Spellcasterista tuttu rumpali Colin Vranizan.

Franco tulee vaatimattomista ja köyhistä oloista Yhdysvaltojen Portlandin lounaisosasta. Hänen isänsä on meksikolainen ja äitinsä saksalainen. Gabrielin isä kuitenkin häipyi hänen elämästä hänen ollessaan pieni lapsi. Hänet kasvatti vietnamilaissyntyinen isäpuolensa. Francolla on myös viisi sisarusta. Franco työskenteli päivätyökseen puistotyöntekijänä seitsemän vuotta ennen kuin hänelle tuli mahdollisuus tehdä musiikkia työkseen.

Franco on nimennyt hänen suurimmiksi musiikillisiksi vaikuttajikseen muun muassa Cradle of Filthin, Iron Maidenin ja Journeyn.

## Lähteet
Hydroksipropyylimetyyliselluloosa

**Hydroksipropyylimetyyliselluloosa** (E-koodi E 464) on selluloosajohdannainen polymeeri. Se on jauhe, joka on väriltään valkoinen tai luonnonvalkoinen. Se on hajuton, mauton ja ioniton. Sitä käytetään monipuolisesti lääke-, kosmetiikka- ja elintarviketeollisuudessa. Sen käyttötarkoituksia ovat sakeutus, emulgointi, stabillointi, suspendointi ja kalvon muodostaminen. Lääketeollisuudessa sitä käytetään myös side-, voitelu- ja hajotusaineena. Hydroksipropyylimetyyliselluloosan valmistuksessa käytettävää selluloosaa saadaan kasvikuiduista. Valmistusprosessissa selluloosaa käsitellään alkalilla ja alkaliselluloosa laitetaan reagoimaan metyylikloridin ja propyleenioksidin kanssa. Lopuksi tuote puhdistetaan ja kuivataan. Hydroksipropyylimetyyliselluloosaa säilytetään pusseissa ja tynnyreissä viileässä ja varjoisessa paikassa.

Hydroksipropyylimetyyliselluloosan CAS-numero on 9004-65-3.

## Lähteet

## Aiheesta muualla
* Ruokavirasto: E464 - Hydroksipropyylimetyyliselluloosa
* PubChem: (Hydroxypropyl)methyl cellulose 
* Human Metabolome Database (HMDB): Hydroxypropyl methylcellulose 
* Food Component Database (FooDB): Hydroxypropyl methyl cellulose 
* Kyoto Encyclopedia of Genes and Genomes (KEGG): Hydroxypropylmethylcellulose
Kayser

**Kayser** tarkoittaa muun muassa seuraavia:

## Sukunimi
* Alois Kayser (1877–1944). saksalainen katolinen lähetyssaarnaaja
* Jan Henrik Kayser (1933–2016), norjalainen pianisti
* Heinrich Kayser (1853–1940), saksalainen fyysikko ja professori
* Heinrich Kayser (1842-1917), saksalainen arkkitehti
* Wolfgang Kayser (1906–1960), saksalainen kirjallisuudentutkija

## Muut
* Kayser-Threde GmbH, saksalainen avaruusteknologiayhtiö

## Katso myös
* Kayseri, teollisuuskaupunki Turkissa
* Kayserin maakunta, Turkin maakunta
* Kaiser, täsmennyssivu
Kaiser

**Kaiser** tarkoittaa saksan kielessä keisaria. Lisäksi se tarkoittaa muun muassa seuraavia:

## Sukunimi
* Carlos Kaiser, oik. *Carlos Henrique Raposo* (s. 1963), brasilialainen jalkapalloilija ja huijari
* Friedrich Kaiser (1814–1874), itävaltalainen kirjailija
* Georg Kaiser (1878–1945), saksalainen näytelmäkirjailija
* Henry J. Kaiser (1882–1967), yhdysvaltalainen teollisuusyrittäjä, terveyspalveluorganisaation Kaiser Permanenten perustaja
* James F. Kaiser (1929–2020), yhdysvaltalainen digitaalisen signaalinkäsittelyn (DSP) kehittäjä
* Manfred Kaiser (1929–2017), saksalainen jalkapalloilija
* Otto Kaiser (1901–1977), itävaltalainen taitoluistelija
* Philip Mayer Kaiser(1913–2007), yhdysvaltalainen diplomaatti
* Ruud Kaiser (s. 1960), alankomaalainen jalkapallovalmentaja 
* Stien Baas-Kaiser (1938–2022), alankomaalainen pikaluistelija
* Tyler Kaiser (s. 1962), yhdysvaltalainen säveltäjä, kitaristi ja käyrätorvensoittaja
* Willy Kaiser (1912–1986), saksalainen nyrkkeilijä
* Wyatt Kaiser (s. 2002), yhdysvaltalainen jääkiekkoilija

## Muut
* Kaiser-luokka, Saksan keisarikunnan laivaston taistelulaivaluokka
* Kaiser, yhdysvaltalainen automerkki

## Katso myös
* Kaiser Chiefs, englantilainen rockyhtye
* Kaizer Chiefs, eteläafrikkalainen jalkapalloseura
* Kaiser Wilhelm, täsmennyssivu
* Kayser, täsmennyssivu
Essoyes

**Essoyes** on kunta Ranskassa Auben departementissa Grand Estin alueella. Se sijaitsee Ourcejoen varrella, noin 50 kilometriä Troyes'n kaupungista kaakkoon.

1600-luvun puolivälissä paperinvalmistus oli täällä melko tärkeä elinkeino, mutta se loppui 1700-luvun lopulla. Tulipalo tuhosi kylän 12. maaliskuuta 1763. Vain muutama kivestä rakennettu talo säästyi. Suurin osa rakennuksista oli tuolloin olkikattoisia puutaloja, joita on muutama joen varrella muistuttamassa tästä aikakaudesta. Kahden kilometrin päähän kunnan keskusta Servignyn kylään rakennettiin 1100-luvulla Saint-Bernardille omistettu kappeli. Nykyään se on luokiteltu historialliseksi muistomerkiksi.

Kaupungin keskustassa oli vanha romaaninen Saint-Rémin kirkko, joka oli yksi Auben merkittävimmistä romaanisista rakennuksista. Se tuhoutui vuonna 1855. Kirkko rakennettiin uudelleen, ja se vihittiin käyttöön vuonna 1865. 

Taidemaalari Pierre-Auguste Renoir vietti perheineen aikaa Essoyesissa. Hänen vaimonsa Aline Charigot oli syntyisin täältä. He molemmat sekä heidän kaikki kolme poikaansa ovat haudattuina kunnan hautausmaalle.


Tiedosto:Chapelle Servigny01.JPG|Saint-Bernardin kappeli
Tiedosto:Essoyes l'église.JPG|Saint-Rémin kirkko
Tiedosto:Essoyes atelier Renoir.jpg|Renoir’n ateljee


## Lähteet

## Aiheesta muualla
Hydroksipropyyliselluloosa

**Hydroksipropyyliselluloosa** (E-koodi E 463) on selluloosayhdiste, jota esiintyy luonnossa kasveissa. Sitä voidaan valmistaa myös kemiallisesti lisäämällä selluloosamolekyyliin hydroksipropyyliryhmiä. Hydroksipropyyliselluloosa on vesiliukoinen. Sen liuos on väritön, kirkas ja viskoosinen. Hydroksipropyyliselluloosaa käytetään elintarvikkeissa, kosmetiikassa ja lääkkeissä. Se toimii sakeuttamis-, stabilointi- ja sideaineena. Hydroksipropyyliselluloosa muodostaa onttoja kapseleita, joiden vesipitoisuus on alhainen. Tämän vuoksi se sopii lääkkeisiin ja elintarvikkeisiin, joissa alhainen kosteuspitoisuus on hyväksi.

Hydroksipropyyliselluloosan CAS-numero on 9004-64-2.

## Lähteet

## Aiheesta muualla
* Ruokavirasto: E463 - Hydroksipropyyliselluloosa
* Human Metabolome Database (HMDB): Hydroxypropyl cellulose 
* Food Component Database (FooDB): Hydroxypropyl cellulose 
* DrugBank: Hydroxypropyl cellulose 
* Kyoto Encyclopedia of Genes and Genomes (KEGG): Hydroxypropyl cellulose
Longlegs

**Longlegs** on vuonna 2024 ensi-iltansa saanut yhdysvaltalainen kauhuelokuva, jonka on ohjannut ja käsikirjoittanut Osgood Perkins. Sen pääosia esittävät Maika Monroe ja Nicolas Cage. Sivuosia esittävät Blair Underwood, Alicia Witt, Michelle Choi-Lee, Dakota Daulby ja Kiernan Shipka.

Elokuva seuraa FBI-agenttia, joka yrittää napata Oregonissa perheitä murhaavaa okkultistista sarjamurhaajaa.

*Longlegs* sai maailmanensi-iltansa Los Angelesissa järjestettävillä Beyond Fest -elokuvajuhlilla 31. toukokuuta 2024. Suomen-ensi-iltansa se saa 9. elokuuta 2024. Elokuva sai positiivisen vastaanoton kriitikoilta.

## Näyttelijät

## Lähteet

## Aiheesta muualla
*
Frank L. Houx

**Frank Lee Houx** (12. joulukuuta 1854 – 3. huhtikuuta 1941) oli yhdysvaltalainen demokraattipoliitikko, joka toimi Wyomingin 10. kuvernöörinä vuosina 1917–1919. Wyomingiin vuonna 1895 muuttanut Houx toimi ennen poliitista uraansa maatalouden parissa ja toimi kuvernöörikauttaan edeltävinä vuosina Wyomingissa Codyn kaupungin pormestarina ja osavaltion hallinnossa .

## Lähteet
Blanche Barton

**Blanche Barton** on yhdysvaltalainen Saatanan kirkon vaikuttaja. Hän oli perustaja Anton LaVeyn elämänkumppani vuodesta 1984 tämän kuolemaan saakka. Viimeisinä vuosinaan LaVey nimitti Bartonin Saatanan kirkon ylipapittareksi.

Barton julkaisi LaVeyn auktorisoidun elämäkerran *The Secret Life of a Satanist* (1990). Hän julkaisi myös kirjan *The Church of Satan*. Barton sai LaVeyn kanssa yhteisen pojan, jonka nimi on Satan Xerxes Carnacki LaVey. Barton vastasi LaVeyn kuoleman jälkeen Saatanan kirkon johtamisesta. Hän tarjosi LaVeyn tyttärelle Karla LaVeylle asemansa jakamista, mutta tämä ei enää osoittanut mielenkiintoa järjestöä kohtaan.

Barton nimitti Peter Gilmoren Saatanan kirkon ylipapiksi 30. huhtikuuta 2001. Hän on sittemmin toiminut Magistra Templi Rexin asemassa eli Saatanan kirkkoa hallinnoivan Yhdeksän neuvoston (Council of Nine) puheenjohtajana. Hän on myös toimittanut lehteä *The Cloven Hoof*. Vuonna 2021 Barton julkaisi uuden, laajennetun painoksen *The Church of Satan* -kirjastaan nimellä *We Are Satanists*. Vuonna 2023 hän esiintyi dokumenttielokuvassa *[[Satan Wants You]]*.

## Lähteet

## Aiheesta muualla
*
Gavin Baddeley

**Gavin Baddeley** on brittiläinen Saatanan kirkon pappi, toimittaja ja kirjailija.

Baddeley valmistui Cambridgen yliopistosta. Hän pääsi 1990-luvulla haastattelemaan Saatanan kirkon perustanutta Anton LaVeyta, vaikka tämä oli pitkälti vetäytynyt julkisuudesta. LaVey vihki Baddeleyn Saatanan kirkon papiksi. Baddeley perusti 1990-luvun alussa Lontooseen Saatanan kirkon loosin, ja hänestä tuli järjestön Britannian-edustaja.

Baddeley on toimittajana työskennellyt lukuisissa julkaisuissa, joissa hän on erikoistunut okkultismin, musiikin ja niin kutsutun roskakulttuurin aiheisiin. Hän on toiminut myös luennoitsijana okkultismin aiheista. Baddeley on kirjoittanut lukuisia kirjoja dekadentista kulttuurista ja historian synkistä puolista. Esimerkiksi teoksessa *The Gospel of Filth* hän tarkastelee Cradle of Filth -yhtyettä. *Lucifer Rising* käsittelee satanismia historian ja kulttuurin näkökulmista. Baddeley on lisäksi kirjoittanut esimerkiksi Draculasta ja Viiltäjä-Jackista.

## Ideologia
Baddeleyn mukaan Saatana on käsite, joka symboloi uskonnollisten kieltojen kohteina olevia asioita. Baddeleyn mukaan satanismiin kuuluu keskeisesti nautintojen arvostus. Hänen mukaansa ihmisen ei tule tuntea syyllisyyttä mistään nautinnosta, joka ei ole pois muiden oikeuksista. Baddeley pitää kristinuskoon kuuluvaa pidättyväisyyden korostusta vallankäytön muotona.

## Kirjoja
* *Dissecting Marilyn Manson*
* *Lucifer Rising: Sin, Devil Worship, and Rock'n'roll*
* *Goth Chic: A Connoisseur's Guide to Dark Culture, the Decadent Lifestyle, and Demonic Tradition*
* *Street Culture: 50 Years of Subculture Style*
* *The Gospel of Filth: A Bible of Decadence & Darkness*
* *Goth: The Dark Subculture*
* *Vampire Lovers: Screen's Seductive Creatures of the Night: A Book of Undead Pin-Ups*
* *Vlad The Impaler: Son of the Devil, Hero of the People* (Paul Woodsin kanssa)
* *Jack the Ripper: The Murders and the Myths* (Paul Wodsin kanssa)
* *Frightfest Guide: Werewolf Movies*
* *Saucy Jack: The Elusive Ripper* (Paul Woodsin kanssa)

## Lähteet
Ihmiskasvoinen sosialismi

**Ihmiskasvoinen sosialismi** on nimi, jota käytetään Prahan kevään uudistuksista Tšekkoslovakian sosialistisessa tasavallassa vuonna 1968. Uudistajat halusivat muuttaa vallinnutta järjestelmää vapaammaksi ja joustavammaksi. Tšekkoslovakian kommunistisen puolueen pääsihteeri Alexander Dubček käynnisti poliittiset ja taloudelliset uudistukset, joilla hän hajautti maan keskusjohtoista suunnitelmataloutta sekä väljensi tiedotusvälineitä, sanavapautta ja matkustamista koskevia määräyksiä. Neuvostoliitto painosti kesällä 1968 Tšekkoslovakiaa luopumaan uudistuksista, mutta painostus ei tuottanut toivottua tulosta. Seurauksena oli Tšekkoslovakian miehitys saman vuoden elokuussa. Monet länsimaiden vasemmistopiireissä olivat pitäneet uudistuksia vallinneeseen neuvostotyyliseen sosialismiin tervetulleina ja tukeneet Tšekkoslovakian uudistajia. Heille Varsovan liiton toimeenpanema miehitys oli valtava pettymys.

## Lähteet
Karla LaVey

**Karla Maritza LaVey** (s. heinäkuu 1952) on yhdysvaltalainen satanistinen vaikuttaja. Hän syntyi Saatanan kirkon perustaneen Anton LaVeyn tyttärenä tämän avioliitosta Carole Lansingin kanssa. Anton LaVeyn muut lapset ovat Zeena Schreck (s. 1963) ja Satan Xerxes Carnacki LaVey (s. 1993).

Karla LaVey oli ylipapittaren asemassa Saatanan kirkossa. Isänsä kuoltua hän vakuutti tämän elämänkumppanin Blanche Bartonin kanssa jatkavansa työtä isänsä ajatusten edistämiseksi. Erimielisyyksiä kuitenkin seurasi. Barton nousi muodollisesti Saatanan kirkon johtoon. Hän tarjosi LaVeylle mahdollisuutta toimistonsa jakamiseen, mutta LaVey ei vaikuttanut kiinnostuneelta yhteistyöstä. LaVeyn onkin kuvailtu suhtautuneen kielteisesti Bartonin johtajuuteen.

LaVey perusti 31. lokakuuta 1999 First Satanic Church -järjestön, jonka tarkoitus oli Saatanan kirkon "elvyttäminen" sellaisessa muodossa, jossa hän oli sen varhain tuntenut. First Satanic Church ei ottanut käyttöön avointa jäsenhakua. Anton LaVeyn kirjallisuuden käyttöä opin lähteenä jatkettiin. Saatanan kirkko ei tunnusta Karla LaVeyn auktoriteettia satanismia koskevissa asioissa. LaVey on juontanut radio-ohjelmaa ja sponsoroinut satanistisia konsertteja sekä muita tapahtumia.

## Lähteet
Metaniilikeltainen

**Metaniilikeltainen** (C18H15SN3O3Na) eli **C.I. Acid Yellow 36** on atsoväreihin kuuluva aromaattinen orgaaninen yhdiste. Yhdistettä käytetään väriaineena esimerkiksi solubiologisissa tutkimuksissa.

## Ominaisuudet, valmistus ja käyttö
Huoneenlämpötilassa metaniilikeltainen on keltaista tai ruskehtavaa kiteistä ainetta. Yhdiste liukenee veteen ja etanoliin ja hieman heikommin esimerkiksi dietyylieetteriin, asetoniin tai bentseeniin. Aineen vesiliuos on pH-indikaattori ja muuttuu punaisesta keltaiseksi pH-alueella 1,2–2,3.

Metaniilikeltaista valmistetaan metaniilihapon diatsoniumsuolan ja difenyyliamiinin välisellä atsokytkentäreaktiolla.

Metaniilikeltaista käytetään sen edullisuuden vuoksi paperin, nahan, villan ja silkin värjäämiseen. Solubiologisissa tutkimuksissa se on sytoplasmaa värjäävä lisäävä vastaväriaine. Intiassa metaniilikeltaista on käytetty laittomasti värjäämään kurkumaa ja kyyhkynhernettä.

## Lähteet

## Aiheesta muualla
Heinrich Kayser (arkkitehti)

**Heinrich Kayser** (1842–1917) oli saksalainen arkkitehti. Hän oli alun perin ammattimuurari. Hän perusti 1872 uransa puuseppänä aloittaneen Karl von Grossheimin (1841–1911) kanssa arkkitehtitoimiston. Toimisto sai Berliinin valtiopäivärakennuksen kilpailuissa 1872 ja 1882 toisen palkinnon.

Toimiston tavoitteena oli asuinhuonekulttuurin ja käytännöllistä elämää palvelevien rakennusten kehittäminen huippuunsa, ja se rakensi lukuisia yksityishuviloita ja linnoja, vuokrataloja, liike- ja kauppapalatseja (Leipzigerstrassella), hotelleja, hallintorakennuksia, olutpanimoiden (Pschorrbräu) ravintolataloja, joille yhteistä oli ratkaisun taloudellista puolta tehostava tarkoituksenmukaisuus. Aluksi heidän töissään olivat tyylillisesti määräävinä italialainen renessanssi (Deutsche Grundkreditbank Berliinissä) ja saksalainen renessanssi, sittemmin he ajan makua seuraten sovelsivat myös barokki- ja rokokoo-tyylejä. Heidän päätyönsä ovat kuvataide- ja musiikkikorkeakoulun rakennukset Charlottenburgissa (1898–1902) ja sotaoikeuden rakennukset Charlottenburgissa ja Berliinissä. Heillä oli merkittävä vaikutus saksalaiseen taideteollisuuteen.

## Lähteet

## Aiheesta muualla